2020. gada 10. decembrī Noteikumi Nr. 740

Rīgā (prot. Nr. 82 20. §)

**Grozījumi Ministru kabineta 2012. gada 7. februāra noteikumos Nr. 98 "Noteikumi par meža apsaimniekošanu iežogotā meža platībā,**

**kas izveidota dzīvnieku turēšanai nebrīvē"**

Izdoti saskaņā ar

Meža likuma 16. panta

ceturto daļu

Izdarīt Ministru kabineta 2012. gada 7. februāra noteikumos Nr. 98 "Noteikumi par meža apsaimniekošanu iežogotā meža platībā, kas izveidota dzīvnieku turēšanai nebrīvē" (Latvijas Vēstnesis, 2012, 98. nr.) šādus grozījumus:

1. Svītrot 4.1. un 4.2. apakšpunktu.
2. Papildināt 4.3.4. apakšpunktu aiz vārda "kļavu" ar vārdu "liepu".
3. Izteikt 5. punktu šādā redakcijā:

"5. Galvenajā cirtē intensīvās audzēšanas zonā, kas izveidota atbilstoši normatīvajiem aktiem par dzīvnieku izcelsmes produktu ieguvei vai sugas selekcijai izmantojamo savvaļas sugu dzīvnieku turēšanas kārtību iežogotās platībās:

5.1. izlases veidā kokus cērt, ievērojot šādus papildnosacījumus:

5.1.1. katru nākamo cirtes paņēmienu tajā pašā cirsmā atļauts uzsākt ne agrāk kā trīs gadus (neskaitot ciršanas gadu) pēc iepriekšējā paņēmiena pabeigšanas;

5.1.2. veicot pēdējo cirtes paņēmienu, saglabā vismaz 25 augtspējīgus kokus uz cirsmas hektāru, tai skaitā ekoloģiskos kokus;

5.2. kailcirtē vai rekonstruktīvajā cirtē kokus cērt, ievērojot šādus papildnosacījumus:

5.2.1. cirsmas robežas veido tā, lai pēc iespējas samazinātu cirsmas perimetru;

5.2.2. gada laikā pēc koku nociršanas cirsmu iežogo un žogu saglabā, līdz atjaunotā mežaudze sasniegusi 20 gadu vecumu."

1. Papildināt 8. punktu ar otro teikumu šādā redakcijā:

"Ja dzīvnieku turēšana pārtraukta, ievērojot šo noteikumu 5.2. apakšpunktā minētos nosacījumus, nav nepieciešama meža inventarizācija."

Ministru prezidenta vietā –

Ministru prezidenta biedrs,

tieslietu ministrs J. Bordāns

Zemkopības ministrs K. Gerhards